Nuntă cu celebrități, moguli, magnați și miliardari. Nu vor lipsi Rihanna, Ivanka Trump și Zuckerberg
- Antonia Hendrik
- 1 martie 2024, 19:49
Nuntă așa cum nu s-a mai pomentit în lumea bogaților planetei. Celebrități, moguli, magnați și miliardari se îndreaptă spre petrecerea fastuoasă înainte de nuntă a moștenitorului miliardarului indian Mukesh Ambani, Anant Ambani.
De departe va o nuntă așa cum nu s-a mai pomenit. Mark Zuckerberg și Ivanka Trump s-au alăturat Rihannei în India pentru o petrecere extravagantă înainte de nuntă găzduită de cel mai bogat om din Asia. Se așteaptă și alte personalități influente la nivel global.
Așadar, șefii mondiali ai tehnologiei, titanii din industrie, vedetele Bollywood, starurile pop și politicienii sunt, de asemenea, programați pentru evenimentul de trei zile găzduit de magnatul miliardar Mukesh Ambani pentru fiul său Anant și Radhika Merchant, fiica mogulilor din domeniul farmaceutic.
Nuntă mai ceva ca în filme. Codul vestimentar este scris pe 9 pagini
Anant Ambani se căsătorește, iar tatăl său - cel mai bogat om din Asia, Mukesh Ambani, nu precupețește niciun efort pentru a-i sărbători fastuoasa nuntă.
În calitate de președinte al companiei Fortune 500 Reliance Industries, Ambani senior are o avere estimată la 111 miliarde de dolari, conform Bloomberg. Acest lucru îl face cea mai bogată persoană din Asia și al 11-a cel mai bogat om din lume.
Nuntă de miliardari. Sursa foto: Facebook
Anant Ambani urmează să se căsătorească cu Radhika Merchant, fiica CEO-ului Encore Healthcare, Viren Merchant, în luna iulie. Petrecerea pre-nunțială a cuplului, care va dura trei zile, urmează să înceapă vineri în Gujarat, India.
Pe data de 28 februarie, Ambani și viitoarea sa soție au găzduit o cină comunală pentru 51.000 de locuitori locali din Gujarat. Evenimentul a avut loc în satul Jogwad, lângă Reliance Township din Jamnagar.
Ivanka participă la nuntă. Sirsa foto: Facebook
La petrecerea va cânta Rihanna
Nume din lumea tehnologiei vor participa la petrecere de nuntă, printre care Bill Gates, Mark Zuckerberg și Sundar Pichai. CEO-ul Disney, Bob Iger, este, de asemenea, invitat. Conform unui program de evenimente publicat de The Times, în prima zi va fi o petrecere cu cocktailuri.
În cea de-a doua zi, invitații vor fi duși la centrul de salvare a animalelor Reliance pentru "o plimbare în sălbăticie". Centrul de salvare a animalelor este proiectul personal al mirelui. Seara, invitații vor participa la un "mela rouge".
Ultima zi include un eveniment "tusker trails" în care invitații își vor petrece după-amiaza "înconjurați de minunile naturii". La eveniment vor fi peste 200 de elefanți, 300 de feline mari și 120 de reptile anterior expuse riscului de a fi vândute sau vânate.
Sursa foto: Facebook.
Festivitățile de nuntă vor costa peste 120 de milioane de lire sterline
Festivitățile de nuntă vor costa 120 de milioane de lire sterline, au declarat surse pentru MailOnline. Numai contractul de catering, atribuit unuia dintre cele mai importante grupuri hoteliere de cinci stele din India, se zvonește a fi în jur de 20 de milioane de lire sterline.
Pe lângă codul vestimentar de nouă pagini, vor fi disponibili și stilisti și artiști de machiaj pentru invitați.
Codul vestimentar include purtarea temei "febra junglei" și a "pantofilor confortabili" pentru vizita la centrul de salvare a animalelor.
Lucrătorii au petrecut luni de zile creând orașul cort care este situat în comuna Reliance Greens, în afara orașului Jamnagar. Pe lângă corturi, o serie de penthouse-uri și vile din localitate au fost, de asemenea, renovate pentru a-i găzdui pe cei considerați a fi oaspeți mai importanți, scrie dailymail.com